_:n9dce53a326784b8ca48d027f3b20d408xb0
<http://schema.org/articleBody>
"לפני 47 שנים שמעתי לראשונה את בעז שרעבי, זמר תימני צעיר ששר על פמלה, להיטו הראשון שאך יצא לתחנות הרדיו, הוא הדהים אותי אז, בחדשנות, בבינלאומיות, שנים רבות חלפו מאז, להיטים רבים הוא הניח על מדף השירים הלאומי, כל אחד מהם הוא נכס אמיתי, צאן ברזל, המנונים של אהבה ורגש. אפשר לומר בביטחון מלא כי כיום בעז שרעבי נחשב כגדול זמרי הנשמה הישראליים.\r\n\r\n\r\n\r\nאת ההזדמנות לראות ולהאזין לשירתו של בעז שרעבי במסגרת פסטיבל הפסנתר של תל אביב תפסתי בשתי ידיים, לא בכל יום הוא מופיע וכאשר זה קורה אסור להחמיץ, ולי היו כמה החמצות בהופעותיו...\r\n\r\nבעז שרעבי הוא גבר של אהבה, כל כולו קורן מאושר כשהוא יושב על הכסא המוצב במרכז הבמה, כסא נוסף לצידו עם שני בקבוקי מים, מימינו פסנתר הכנף הקלאסי עליו מנגן הפסנתרן, מלחין ומעבד מוזיקלי ירון בכר המלווה אותו כמה עשרות שנים, משמאלו ניצבת הילה בן טובים האוחזת בכינור, בעז, לא רק שהוא מחובר ומסונכרן עם צמד הנגנים המעטר את שירתו, המוסיפים לקולו האדיר עיטורים מוזהבים של עושר וחן, הוא כל כולו של הקהל והוא אוהב זאת בכל רגע ורגע שהוא על הבמה, יוצר חברותא לרגע, בין שיר לשיר ולא היו הרבה, בסך הכל תריסר שירים מהארסנל הענקי שלו, את המרווחים ביניהם הוא ממלא בסיפורים, אנקדוטות וזוטות שמוסיפים ערך בפני עצמו לכל החוויה המוזיקלית הזו כשאתה עוד מתענג על הצליל האחרון מהשיר הקודם ולמד עוד עובדה מרתקת על קריירה עשירה של זמר הניצב מעל כולם.\r\n\r\nלרגעים אני חושב לעצמי, בינינו, בועז היה יכול להגיש את המופע הזה א-קאפלה, קולו כל כך צלול, גדול, עמוק, נקי ועשיר שהוא בעצם היה יכול לעמוד לפני כל הקהל הזה ולשיר את המילים במלודיה הנלווית באופן נקי וחף מכל כלי נגינה וזה לא היה פוגם כהוא זה בתענוג, כך זה כשמדובר בזמר שהוא אמיתי טהור ומצויין.\r\n\r\nבמשך שעה ועשרים דקות ביצע בעז שרעבי ממיטב להיטיו המיתולוגיים, האפים, עשירי הרגש, האהבה והאמונה ונתן לקהל הרב שמילא את האודיטורים רגעים של עונג צרוף, לא פחות.\r\n\r\nלמרות שבסט ליסט הערוך מראש לא ראיתי את שמו של השיר שחשף אותי כמו את כל הקהל אל בעז שרעבי לפני כמה עשורים, ואחרי ההדרן המתוכנן כשהוא מסיימו ופוסע מחוץ לבמה בעוד הקהל עומד ומריע במחיאות כף ממושכות, חזר בועז פעם נוספת וביצע מחרוזת קצרצרה שכללה בפתחה את אותו שיר אלמותי, \"פמלה\", עליה אמר בעז שהיא כבר סבתא...\r\n\r\nרשימת השירים: חייך וחיי, משאלה, כשתבוא, אצלי הכל בסדר, דרך מובילה, אל תעזבי, כשאת נוגעת, לתת, את לי לילה, אם את עדיין, היה חזק, הלואי. הדרן: פמלה (מחרוזת).\r\n\r\nמתנה לקוראים בבלוג - רגעי נוסטלגיה\r\n\r\n\r\n\r\nוידאו\r\n\r\nhttps://www.youtube.com/watch?v=G3UzsOox3yg\r\n\r\nhttps://www.youtube.com/watch?v=I57ulOUQ1gc\r\n\r\nhttps://www.youtube.com/watch?v=j66siTy6dt0\r\n\r\n&nbsp;"
<https://yuvalerel.com/2018/10/26/%D7%91%D6%B9%D7%A2%D7%96-%D7%A4%D7%A1%D7%A0%D7%AA%D7%A8-%D7%95%D7%9B%D7%99%D7%A0%D7%95%D7%A8/>